o
Tervetuloa, Sanctus Real!
Kiitos kutsusta.
Oletteko ensimmäistä kertaa Suomessa?
Kyllä. Olemme keikkailleet Euroopassa, -
Saksassa, Alankomaissa ja Englannissa.
Onko teillä kaikilla henkilökohtainen suhde Jumalaan -
vai oletteko vain musiikkia soittava bändi?
Olemme kaikki uskossa.
Sanctus Real on kristillinen bändi.
Laulumme kertovat tavallisesta elämästä -
ja elämänasenteestamme.
Musiikkimme heijastelee uskonelämää.
Voisitteko kertoa, miten löysitte Jumalan?
Elämän kokemukset, olivatpa ne hyviä tai huonoja, -
tulevat uskosta.
Ne osoittavat uskoon.
Usko on kaikkien päätösten perusta.
Päätökset osoittavat, rakastammeko todella Jumalaa ja Kristusta.
Se näkyy etenkin silloin, kun menee joko tosi hyvin tai tosi huonosti.
Kun meillä on vaikeuksia, laulamme siitä, -
miten vaikeudet vievät meitä lähemmäs Jumalaa.
Kun menee hyvin, laulamme siitä, että se johtuu Jumalasta.
Elämämme ja musiikkimme nivoutuvat näin.
Kokemuksenne Jumalasta vaikuttavat siis musiikkiinne.
Aivan niin.
Olemme varttuneet kuunnellen kristillistä musiikkia.
Laulun sanoma on meille tärkein.
Haluamme tehdä hyvää musiikkia, josta ihmiset pitävät.
Rakastamme Jumalaa ja rakastamme musiikkia.
Työssämme kummatkin yhdistyvät.
Ellei musiikki ole hyvää, kukaan ei välitä sanomasta.
Haluamme sen vuoksi tehdä hyvää musiikkia, -
jotta sanomakin tulee esiin.
Onko keikkaelämä raskasta?
Meillä on perheet, vaimo ja lapsia.
Joskus se on vaikeaa.
Laadimme aikataulut niin, että vietämme paljon aikaa myös kotona.
On uskovia ja niitäkin, jotka eivät usko. Mikä on sanomanne?
Laulamme paljon rakkaudesta ja lähimmäisen palvelemisesta.
Rakkaus kuuluu olennaisesti sanomaamme.
Eräs laulumme, "We need each other" kertoo rakkaudesta.
Kukaan ei pärjää yksin tässä maailmassa.
Perheemme lisäksi tärkeää on suhde Jumalaan.
Täytyy olla nöyrä ja tunnustaa, että tarvitsee Jumalaa.
Ilman Häntä elämä on paljon vaikeampaa.
Jumala tuo elämäämme toivon.
Nimessämme sana "Real" merkitsee, ettemme yritä olla staroja.
Haluamme olla palvelijoita.
Jeesuskin palveli ihmisiä.
Haluamme tarttua rakkauteen, jota Jumala osoittaa.
Haluamme toimia oikein, koska rakastamme Jumalaa -
ei siksi, että seurakunta käskee, eikä rangaistuksen pelossa.
Rakkautemme Jumalaa kohtaan ohjaa meidät toimimaan oikein.
Olemme Sanctus Real. Real merkitsee "todellista".
Emme halua olla vain rokkistaroja.
Meillä on laulu nimeltään "I'm not alright".
Se kertoo siitä, että saamme elää aidosti.
Kun on vaikeaa, voi huutaa Jumalan puoleen ja sanoa: "Menee huonosti."
Jumala kuulee sen ja haluaa auttaa.
On hyvä, jos sen voi myöntää.
Mitä rumpali sanoo?
Usko Kristukseen on toivon lähde.
Raamatussa Jeesus sanoi: "Maailmassa teillä on ahdistus," -
"mutta älkää pelätkö, minä olen voittanut maailman."
Jumala ei ole luvannut, että elämä olisi aina kivaa.
Tapahtuu asioita, jotka ovat vaikeita ja rankkoja.
Se saattaa hämmentää.
Paholainen yrittää sitä kautta vakuuttaa, -
ettei Jumala rakasta eikä välitä.
Yritän aina muistaa Jeesuksen lupauksen siitä, -
että maailmassa on vaikeaa, -
mutta kun tunnemme Hänet, joka on voittanut maailman, -
meillä on Hänessä toivo, joka voittaa kaikki maailman vaikeudet.
Tämä maailma ei kestä ikuisesti.
Elämme 70 - 80 vuotta.
Sen jälkeen vietämme ikuisuuden Jumalan luona.
Saamme osaksemme ennen kokemattoman rauhan.
Tässä ja tulevassa elämässä Kristus on ainoa toivomme.
Paras kolmesta. Oletko valmis?
Yy-kaa-koo
Kiitos. - Hyvää työtä.
Kiitos ajastanne. Siunausta teille ja perheillenne!
Dien Taylor, tervetuloa! - Kiitos!
Oletko ensimmäistä kertaa Suomessa?
Ei. Olin 2 vuotta sitten puhujana Maata näkyvissä -festareilla.
Olen nyt toista kertaa Suomessa. Tämä on mahtavaa.
Mistä olet kotoisin? - New Yorkista, USA:sta.
Työskentelen tällä hetkellä Bronxissa.
Mikä on suurin ero New Yorkin ja Suomen välillä?
Ensimmäinen ero on se, että New Yorkissa on 8 milj. asukasta.
Suomessa on paljon avarampaa.
On paljon metsää ja maaseutua.
Tämän eron huomasin aivan ensimmäisenä
Mikä on pääsanomasi tämän vuoden festareilla?
Tänä vuonna puhun Kristuksessa elämisen ihanuudesta.
Se on todellista elämää, joka perustuu Jumalan Sanaan -
ja pyhiin sakramentteihin, kuten kasteeseen ja ehtoolliseen.
Haluan ihmisten tietävän Pyhän Hengen kautta, -
että seurakunta on uskovien yhteisö, -
jossa Jumala jakaa lahjoja ja jossa lahjoja voi käyttää.
Jokainen täälläkin oleva nuori voi vaikuttaa, -
ei pelkästään omassa seurakunnassa vaan koko Suomessa -
ja Kristuksen seurakunnassa koko maailmassa.
Mitä haluaisit sanoa tämän ohjelman katsojille?
He saattavat olla nuoria tai vanhoja ja eri elämäntilanteissa.
Kun rukoilin ennen lähtöäni New Yorkista Suomeen, -
Herra kehotti minua kääntämään suomalaisten katseet toivoon, -
joka meillä on Jeesuksessa Kristuksessa.
Uskovana oleminen ei ole helppoa.
Kehomme, maailma ja Saatana vastustavat meitä.
Jeesuksessa meillä on voitto synnistä, kuolemasta -
ja Paholaisen vallasta.
Jeesus antaa meille voiton, jonka Hän hankki ristillä.
Kun Hän kastaa meidät Isän, Pojan ja Pyhän Hengen nimeen, -
antaa anteeksi syntimme ja ruokkii meitä ehtoollisella, -
Hän antaa meille kaiken, mitä Hänellä on.
Se on elämä, rakkaus ja armo.
Puhun erityisesti nuorille, jotka kamppailevat uskonsa kanssa.
Kuuntele Jumalan Pyhää Sanaa ja luota Häneen.
Jeesus rakastaa sinua.
Jumala rakastaa minua. Hän lähetti minut tänne, -
rakkaudesta sinua kohtaan.
Voin Hengessä julistaa rakkautta ja Jumalan Sanaa.
Koe omakohtaisesti tuo rakkaus ja armo.
Odotan sitä, että näen sinut taivaassa -
suuressa juhlassa, suurilla festareilla, -
jossa iloitsemme yhdessä iäti Herramme Jeesuksen kanssa.
Dien, kiitos. On suuri siunaus, että olet ohjelmassamme.
Osaatko lausua sanan "sytkäri"?
Luulenpa, että en. - Yritä.
Kiitos. Hyvää viikonloppua!
Kiitos ja ole hyvä.
Miksi tulitte marssille?
Olen israelilainen, ja ylpeä siitä. Olen asunut Suomessa 9 vuotta.
En osaa kovin hyvin suomea.
Tulin tukemaan maatani, -
joka haluaa tuoda demokratian tavallisille ihmisille -
mutta sanoa vahvasti "ei" terrorille.
Terrorismi pitää kieltää kaikkialla maailmassa.
Haluamme asua rauhassa palestiinalaisten kanssa, -
mutta emme halua terroristeja.
Mikä on nimesi?
Mitä ajattelet tästä marssista?
Mielestäni ei ole oikein, -
että Gazan kaistaleella -
he haluavat taistella meitä vastaan.
Minusta on oikein, että meillä on oma maamme -
ja heillä se, mitä heillä on nyt.
Suomennos: Marianne Tenetz